پکر ءِ راچن لیکھانی ما زر ءَ اوگاراتگ
زرد ءِ دریا دیدگانی کہ سر ءَ پلگاراتگ
تب نلوٹ ایت کہ دوگام ءَ چو بدروھیت این من ءَ 
اوستے انچیں ڈک داتگ ءُ دل نزاراتگ
کئے بہ کنت ایں گواچنیں زند ءِ انان ءَ ، ھو وتی 
بے انان ءَ ملکموت ءَ کہ دمے ساساراتگ
سر پہ ماتیں گلزمین ءَ ندر ءُ کولیگ ما کتہ
دل گوں ھوناں بکچھے ءَ ما کتگ سینگاراتگ
مارا گلزار واھگانی دْراھیں گم پر بوتگاں 
ماھمے اوست ءَ وتی اے زندمان ڈوباراتگ
مھم جان گلزار